
      PL-x 123/2013
                     RAPORT COMUN
       asupra
 proiectului de lege privind aprobarea Ordonanţei de urgenţă a Guvernului nr.19/2013 pentru modificarea şi completarea  Ordonanţei Guvernului nr.137/2000 privind prevenirea şi sancţionarea tuturor formelor de discriminare
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru drepturile omului, culte şi problemele minorităţilor naţionale şi Comisia juridică, de disciplină şi imunităţi au fost sesizate, spre dezbatere în fond, cu proiectul de lege privind aprobarea Ordonanţei de urgenţă a Guvernului nr.19/2013 pentru modificarea şi completarea  Ordonanţei Guvernului nr.137/2000 privind prevenirea şi sancţionarea tuturor formelor de discriminare, înregistrat cu nr.25/229 din 9 mai 2013, respectiv cu nr. 31/585 din 7 mai 2013.
Senatul a adoptat proiectul de lege, în calitate de primă Cameră sesizată, în şedinţa din data de 23 aprilie 2013.

Camera Deputaţilor este Cameră decizională, în conformitate cu dispoziţiile art. 92 alin. (9) pct. 1 din Regulamentul Camerei Deputaţilor, republicat, cu  referire  la prevederile art. 75 din Constituţia României, republicată.
Proiectul de lege are ca obiect de reglementare modificarea şi completarea Ordonanţei Guvernului nr.137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare, în scopul transpunerii complete şi corecte a dispoziţiilor Directivei 2000/43/CE a Consiliului din 29 iunie 2000 de punere în aplicare a principiului egalităţii de tratament între persoane, fără deosebire de rasă sau origine etnică, precum şi ale Directivei 2000/78/CE a Consiliului din 27 noiembrie 2000 de creare a unui cadru general în favoarea egalităţii de tratament în ceea ce priveşte încadrarea în muncă şi ocuparea forţei de muncă.
La întocmirea proiectului s-au avut în vedere menţiunile subliniate de Comisia Europeană în scrisoarea de punere în întârziere a autorităţilor române în Cauza 2012/2099.
Proiectul intră sub incidenţa reglementărilor subsumate – Cetăţeniei europene, în sectorul – Măsuri pentru combaterea discriminării.
Consiliul Legislativ, prin adresa cu nr.189 din 21 martie 2013, a avizat favorabil iniţiativa legislativă, cu observaţii şi propuneri.
Comisia pentru muncă şi protecţie socială a avizat favorabil proiectul de lege, în şedinţa din data de 13 mai 2013, cu unanimitate de voturi, conform adresei cu nr.27/283 din 16 mai 2013.
În conformitate cu prevederile art.61 şi 63 din Regulamentul Camerei Deputaţilor, republicat, membrii   Comisiei pentru drepturile omului, culte şi problemele minorităţilor naţionale au examinat proiectul de lege în şedinţa din data de 14 mai 2013 şi au hotărât să propună plenului Camerei Deputaţilor un raport de adoptare a proiectului de lege, cu amendamentul admis din anexă.

Membrii Comisiei juridice, de disciplină şi imunităţi au dezbătut iniţiativa legislativă în şedinţa din data de 21 mai 2013. 
La dezbaterea proiectului de lege au fost prezenţi  8  deputaţi din totalul de 12 membri ai Comisiei pentru drepturile omului, culte şi problemele minorităţilor naţionale şi 14 deputaţi din totalul de 27 de membri ai Comisiei juridice, de disciplină şi imunităţi. 
La lucrările comisiilor a participat, în calitate de  invitat, domnul Asztalos Csaba Ferenc,  preşedintele Consiliului Naţional pentru Combaterea Discriminării.

În urma examinării  proiectului de lege şi a punctelor de vedere exprimate, membrii comisiilor sesizate în fond au hotărât, cu unanimitate de voturi,  să propună plenului Camerei Deputaţilor un raport de adoptare a proiectului de lege privind aprobarea Ordonanţei de urgenţă a Guvernului nr.19/2013 pentru modificarea şi completarea  Ordonanţei Guvernului nr.137/2000 privind prevenirea şi sancţionarea tuturor formelor de discriminare, cu un amendament admis, prezentat în Anexa la prezentul raport.
În raport cu obiectul şi conţinutul său, proiectul de lege face parte din categoria legilor ordinare.

                          PREŞEDINTE, 






PREŞEDINTE,
      Nicolae PĂUN






    Bogdan Liviu CIUCĂ                                                                                        
                          SECRETAR,                                                                             SECRETAR,
                        Attila MARKO                                                              Cătălin Theodor NICOLESCU                                                                       
      Consilier parlamentar,   Onesia Babeş




Consilier parlamentar, Rodica Penescu
  
ANEXĂ

 AMENDAMENT ADMIS

la
 proiectul de lege privind aprobarea Ordonanţei de urgenţă a Guvernului nr.19/2013 pentru modificarea şi completarea  Ordonanţei Guvernului nr.137/2000 privind prevenirea şi sancţionarea tuturor formelor de discriminare
	Nr. crt.
	
	Text Senat
	Text propus de comisie

(autorul amendamentului)
	Motivare

	1.
	
	Lege

privind aprobarea Ordonanţei de urgenţă a Guvernului nr.19/2013 pentru modificarea şi completarea Ordonanţei Guvernului nr.137/2000 privind prevenirea şi sancţionarea tuturor formelor de discriminare

	Nemodificat
	

	2.
	
	Articol unic. – Se aprobă Ordonanţa de urgenţă a Guvernului nr.19 din 27 martie 2013 pentru modificarea şi completarea Ordonanţei Guvernului nr.137/2000 privind prevenirea şi sancţionarea tuturor formelor de discriminare, publicată în Monitorul Oficial al României, Partea I, nr.183 din 2 aprilie 2013, cu următoarea modificare:


	Nemodificat


	

	3.
	Titlul O.U.G.
Ordonanţă de urgenţă pentru modificarea şi completarea Ordonanţei Guvernului nr.137/2000 privind prevenirea şi sancţionarea tuturor formelor de discriminare
	Nemodificat


	Nemodificat


	

	4.
	Art. I. Ordonanţa Guvernului nr.137/2000 privind prevenirea şi sancţionarea tuturor formelor de discriminare, republicată în Monitorul Oficial al României, Partea I, nr.99 din 8 februarie 2007, cu modificările şi completările ulterioare, se modifică şi se completează după cum urmează:


	Nemodificat


	Nemodificat


	

	5.
	1. După articolul 4 se introduce un nou articol, art.41, cu următorul cuprins:

“Art. 41. – Diferenţa de tratament bazată pe o caracteristică legată de criteriile prevăzute la art.2 alin.(1) nu constituie discriminare atunci când, în temeiul naturii activităţilor ocupaţionale sau a contextului în care acestea se desfăşoară, o asemenea caracteristică reprezintă o cerinţă profesională reală şi determinantă, cu condiţia ca obiectivul să fie legitim şi cerinţa proporţională”.


	Nemodificat


	Nemodificat


	

	6.
	2. Articolul 9 se abrogă.


	Nemodificat


	Nemodificat


	

	7.
	3. La articolul 10, literele c) – g) se modifică şi vor avea următorul cuprins:

“c) refuzul de a vinde sau de a închiria un teren sau imobil cu destinaţie de locuinţă;
d) refuzul de a acorda un credit bancar sau de a încheia orice alt tip de contract;

e) refuzul accesului unei persoane sau unui grup de persoane la serviciile oferite de teatre, cinematografe, biblioteci, muzee şi expoziţii;

f) refuzul accesului unei persoane sau unui grup de persoane la serviciile oferite de magazine, hoteluri, restaurante, baruri, discoteci sau de orice alţi prestatori de servicii, indiferent dacă sunt în proprietate privată ori publică;

g) refuzul accesului unei persoane sau unui grup de persoane la serviciile oferite de companiile de transport în comun – prin avion, vapor, tren, metrou, autobuz, troleibuz, tramvai, taxi sau prin alte mijloace;”

	Nemodificat


	Nemodificat


	

	8.
	4. Alineatul (2) al articolului 13 se abrogă.
	Nemodificat


	Nemodificat


	

	9.
	5. Alineatul (1) al articolului 26 se modifică şi va avea următorul cuprins:

“(1) Contravenţiile prevăzute la art. 2 alin. (2), (4), (5) şi (7), art. 5-8, art. 10, art. 11 alin. (1), (3), (6), art. 12, art. 13, art. 14 şi art. 15 se sancţionează cu amendă de la 1.000 lei la 30.000 lei, dacă discriminarea vizează o persoană fizică, respectiv cu amendă de la 2.000 lei la 100.000 lei, dacă discriminarea vizează un grup de persoane sau o comunitate.”

	Nemodificat


	5. După alineatul (1) al articolului 26 se introduce un nou alineat, alin.(2), cu următorul cuprins:

Nemodificat

(2) Consiliul sau, după caz, instanţa de judecată poate obliga partea care a săvârşit fapta de discriminare să publice, în mass-media, un rezumat al hotărârii de constatare, respectiv al sentinţei judecătoreşti..”
Autori: Comisia pentru drepturile omului şi Comisia juridică, de disciplină şi imunităţi


	

	10. 
	6. După alineatul (2) al articolului 26 se introduce un nou alineat, alin.(21), cu următorul cuprins:

“(21) Aplicarea sancţiunilor contravenţionale prevăzute la alin.(1) se prescrie în termen de 6 luni de la data soluţionării petiţiei de către Consiliul Naţional pentru Combaterea Discriminării.”

	- La articolul I punctul 6, alineatul (21) al articolului 26 va avea următorul cuprins:

“(21) Aplicarea sancţiunilor contravenţionale prevăzute la alin.(1) se prescrie în termen de 6 luni de la data soluţionării petiţiei de către Consiliul Naţional pentru Combaterea Discriminării.”

	Nemodificat
	

	11.
	Art. II. – Ordonanţa Guvernului nr.137/2000 privind prevenirea şi sancţionarea tuturor formelor de discriminare, republicată în Monitorul Oficial al României, Partea I, nr.99 din 8 februarie 2007, cu modificările şi completările aduse prin prezenta ordonanţă de urgenţă, se va republica în monitorul Oficial al României, Partea I, după aprobarea prin lege, dându-se textelor o nouă numerotare.


	Nemodificat
	Nemodificat
	


      Consilier parlamentar,
      Rodica Penescu

